Η εξέταση στο μάθημα ΜΑΘΗΜΑΤΙΚΑ Ι θα γίνει σύμφωνα με το πρόγραμμα την Τρίτη 20.2.24 στις 9 π.μ. με την τεχνική «Online Γραπτή Εξέταση (διεξαγωγή εξετάσεων σε συγκεκριμένη ημέρα και ώρα) για την οποία θα χρησιμοποιηθεί η πλατφόρμα της eclass (το υποσύστημα ΕΡΓΑΣΙΕΣ)».

Όσο γράφετε και ως το τέλος της εξέτασης πρέπει να είστε συνδεδεμένοι και συνδεδεμένες με το μάθημα (201\_ΠΠΣ01.ΜΘ0101\_ΜΑΘΗΜΑΤΙΚΑ Ι, κωδικός (αν σας ζητηθεί) : i5tvo3h) στην πλατφόρμα MS Teams (με κλειστά μικρόφωνα και κάμερες).

Στην eclass (υποσύστημα ΕΡΓΑΣΙΕΣ) του μαθήματος θα λάβετε αρχείο με τα θέματα (σε τρία χρονικά κύματα που θα ανακοινώνονται μέσω της πλατφόρμας MSTEAMS), τα οποία θα πρέπει να τα επιλύσετε **χειρόγραφα** σε **κόλλες** **χαρτιού**. Όταν τελειώσετε θα φωτογραφίσετε/σαρώσετε/σκανάρετε το γραπτό σας σε **ΕΝΑ ΕΝΙΑΙΟ** αρχείο που θα το υποβάλλετε μέσω της πλατφόρμας e class. (**Προτείνω να κάνετε από τώρα κάποιες δοκιμές σάρωσης και αποθήκευσης ώστε να είστε έτοιμες και έτοιμοι την ώρα της εξέτασης).**

**Η όλη διαδικασία θα γίνει μέσα σε προκαθορισμένο χρόνο (60 λεπτών)**. Στην πρώτη κόλλα θα είναι γραμμένο το ονοματεπώνυμό σας, ο αριθμός μητρώου, το εξάμηνό σας καθώς και με κεφαλαία η φράση ΑΠΟΔΕΧΟΜΑΙ που σημαίνει ότι συμμετέχοντας στην εξέταση αποδέχεστε τον κώδικα τιμής της που είναι ο εξής.

**Δεσμεύομαι ηθικά-με τον λόγο της προσωπικής μου τιμής- ότι**

* **οι απαντήσεις στα ερωτήματα και οι αιτιολογήσεις τους, καθώς και οι λύσεις των ασκήσεων και των προβλημάτων που υποβάλω είναι καρπός αποκλειστικά της δικής μου προσωπικής προσπάθειας και δεν είναι προϊόν συνεργασίας ή ανάθεσης**
* **σε όλη τη διάρκεια της εξέτασης δεν συμβουλεύτηκα σημειώσεις του μαθήματος (δικές μου ή άλλων) ούτε τις διαφάνειες ούτε σχετικά εγχειρίδια ή βοηθήματα.**

(Η σάρωση/φωτογράφηση μπορεί να γίνει μέσω του κινητού σας με την εφαρμογή cam scanner ή παρόμοιας, δημιουργώντας **ΕΝΑ ΑΡΧΕΙΟ PDF**. Κατεβάστε τη δωρεάν εφαρμογή cam scanner (ή άλλη ιδίων δυνατοτήτων). Ειδικότερα με την εφαρμογή cam scanner, φωτογραφίζετε, σκανάρετε με αυτήν τις σελίδες του γραπτού σας, δημιουργείτε μέσω αυτής ένα ενιαίο αρχείο pdf, και υποβάλλετε αυτό το αρχείο μέσω της πλατφόρμας eclass. Η εφαρμογή δημιουργεί ΕΝΑ ΕΝΙΑΙΟ αρχείο pdf (με τα βήματα: φωτογραφίζεις σελίδα, πατάς next, πατάς save, φωτογραφίζεις την επόμενη σελίδα, πατάς next, πατάς save κ.ο.κ και όταν τελειώσουν όλες οι σελίδες, πατάς pdf). Το αρχείο σας αποθηκεύεται «κάπου» στο τηλέφωνό σας, π.χ. στον εσωτερικό χώρο αποθήκευσης, ή σε φάκελο του τηλεφώνου σας που λέγεται ΤΑ ΑΡΧΕΙΑ ΜΟΥ, ΜΥ DOCS κ.λπ (ανάλογα με τον τύπο του κινητού τηλεφώνου). Όταν πάτε να κάνετε υποβολή το παίρνετε από εκεί. Βεβαιωθείτε ότι ξέρετε να εντοπίσετε εύκολα και γρήγορα το αρχείο σας στο δικό σας κινητό. Μπορείτε εναλλακτικά να το στείλετε με share στο google drive και να το πάρετε από εκεί για να το υποβάλετε. Φυσικά αν έχετε scanner στον υπολογιστή σας μπορείτε να σκανάρετε σε αυτόν κ.λπ.

Ο διδάσκων, Κ. Χατζηκυριάκου